Klokken 17.20 torsdag blev Nordjyllands Beredskab og Nordjyllands Politi tilkaldt en brand på Ågade i det centrale Aalborg.

Flere opgange i Ågade i det centrale Aalborg blev torsdag sidst på eftermiddagen evakueret, da der var udbrudt brand i en stuelejlighed. - Vi sender en del patruljer til stedet, og får sammen med redningsmandskabet evakueret de forskellige opgange, siger vagtchef ved Nordjyllands Politi, Jesper Sørensen, til TV2 Nord. Branden er formentlig opstået i et køkken, og beboeren i lejligheden, en 23-årig mand er kørt til undersøgelse for røgforgiftning på Aalborg Universitetshospital Syd. Ingen andre er kommet til skade, og klokken 18 kunne de evakuerede beboere vende tilbage til deres lejligheder.